Пра тое, што прадпрыемства сапраўды развіваецца, сведчаць і паказчыкі гаспадарчай дзейнасці. З 2005 года на Аранчыцкай птушкафабрыцы фіксуюць толькі рост вытворчасці. Пра тое, што прадпрыемства займае лідзіруючую пазіцыю ў вобласці і з’яўляецца адным з лепшых у рэспубліцы, сведчаць вынікі нацыянальнага бізнэс-рэйтынгу. Ад адной нясушкі за год тут атрымліваюць 325 яек пры сярэднім расходзе на адно яйка 130 грамаў кармоў. Вышэйшы паказчык яйканоскасці толькі на трох прадпрыемствах краіны, а па расходу кармоў — на двух. Акрамя таго, у аранчыцкіх птушкаводаў адзін з лепшых паказчыкаў па захаванасці птушкі.